****

**ประกาศเทศบาลตำบลไม้เรียง**

**เรื่อง การใช้แผนพัฒนาท้องถิ่น (พ.ศ.2566-2570)**

...............................................................................

ตามหนังสือกระทรวงมหาดไทย ด่วนที่สุด ที่ มท 0810.3/ว 7467 ลงวันที่ 14 ธันวาคม 2563 กำหนดให้องค์กรปกครองส่วนท้องถิ่นจัดทำหรือทบทวนแผนพัฒนาท้องถิ่น (พ.ศ.2566-2570) ภายในเดือนตุลาคมก่อนปีงบประมาณถัดไป เทศบาลตำบลไม้เรียง ได้ดำเนินการทบทวนแผนพัฒนาท้องถิ่น (พ.ศ. 2566 -2570) เสร็จเรียบร้อยแล้ว โดยได้รับความเห็นชอบจากคณะกรรมการพัฒนาเทศบาลตำบลไม้เรียง ในคราวประชุม เมื่อวันที่ 25 ตุลาคม 2564 ไปแล้วนั้น

ดังนั้น เพื่อปฏิบัติให้เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติมถึง (ฉบับที่ 3) พ.ศ.2561 ข้อ 24 จึงขอประกาศใช้แผนพัฒนาท้องถิ่น (พ.ศ. 2566 -2570) เพื่อใช้เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม งบประมาณตามแผนความต้องการของงบลงทุนเพื่อการพัฒนา เงินอุดหนุนเฉพาะกิจและงบประมาณเงินอุดหนุนให้แก่หน่วยงานอื่น รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการที่กำหนดไว้ในแผนพัฒนาท้องถิ่น (พ.ศ.2566 - 2570)

จึงประกาศมาให้ทราบโดยทั่วกัน

ประกาศ ณ วันที่ 25 เดือนตุลาคม พ.ศ.2564

ณัฎฐพงค์ มีพัฒน์

(นายณัฎฐพงค์ มีพัฒน์)

นายกเทศมนตรีตำบลไม้เรียง